
Ehitusloa andmine (Karikakra tn 9) 

1. ASJAOLUD JA MENETLUSE KÄIK

11.04.2017 ehitisregistri elektroonilisse keskkonda läbivaatamiseks laekus Karikakra tn 9, Narva  kinnistule suvila, kogumismahuti, tuletõrje vee mahuti ning salvkaevu püstitamiseks  ehitusloa taotlus koos ehitusprojektiga (linnavalitsuse dokumendiregistris nr 3785).
12.04.2017 ehitisregistri  keskkonnas, koduleht www.ehr.ee,  on genereeritud ehitusloa eelnõu nr. 1712271/10782 menetluse nr 96174, ning suunatud Päästeameti Ida päästekeskusele, Linnamajandusametile ja arhitektuuri- ja planeerimise osakonnale kooskõlastamiseks, 

Ehitusloa menetlus toimus ehitisregistri elektroonilises keskkonnas. Ehitusprojektis on avastatud puuduseid ning ehitisregistri elektroonilise keskkonna kaudu ehitusprojekt on mitu korda tagastatud puuduste kõrvaldamiseks.

09.10.2017 lõplikult kõrvaldatud puudustega ehitusprojekt on ehitisregistri elektroonilises keskkonnas projekteerija poolt tagastatud. Elektroonilises registri keskkonnas on genereeritud ehitusloa eelnõu nr   1712271/22114-2
27.10.2017 kõik kaasatud isikud kooskõlastasid ehitusprojekti. 
Päästeameti  Ida Päästekeskus kooskõlastas ehitusprojekti järgmiste märkustega:
„Normdokumentide loetelu puudulik. Alus: Majandus-ja taristuministri määrus nr 97 "Nõuded ehitusprojektile" § 22 lg 1 p 1. Selgitus: Seletuskirja punktides 1.2.6; p 3.1.2.3; p 7.4.1 viidatakse majandus-ja taristuministri määrusele nr 17 "Ehitisele esitatavad tuleohutusnõuded ja nõuded tuletõrje veevarustusele", sellist määrust ei ole, tegemist on siseministri määrusega nr 17 "Ehitisele esitatavad tuleohutusnõuded ja nõuded tuletõrje veevarustusele". Punktis 2.1.2.3 on viidatud majandus-ja taristuministri määrusele nr 54 "Ehitisele esitatavad tuleohutusnõuded", tegemist on nüüdseks kehtetu määrusega.”
Linnamajandusamet kooskõlastas järgmiste tingimustega:
„Salvkaevu rajamine peab olema vastavuses 09.07.15 keskkonnaministri määrusega nr 43 "Nõuded salvkaevu konstruktsiooni (...)" (edaspidi Määrus). Enne kasutusloa väljastamise taotlemist peab salvkaevu omanik esitama Keskkonnaametile Määruse lisa 4 kohane vorm ja saama kaevu keskkonnaregistri number. Peale seda esitatakse Määruse lisa 5 kohane kasutusteatis Narva Linnavalitsuse Arhitektuuri- ja Linnaplaneerimise Ametile.”
Esitatud dokumentides ehitusseadustiku §44 toodud ehitusloa andmisest keeldumise põhjused puuduvad. Seega, ehitusloa andmiseks takistusi ei ole.

2.    ÕIGUSLIKUD ALUSED

2.1.  Ehitusseadustiku §39 lõike 1 kohaselt ehitusloa annab kohaliku omavalitsuse üksus.

2.2. Narva Linnavalitsuse Arhitektuuri- ja Linnaplaneerimise Ameti põhimääruse §9  lõike 2 kohaselt ehitus- ja kasutuslubade taotluste menetlemine ning linnavalitsuse vastavasisuliste korralduste ettevalmistamine, mille alusel toimub ehitusloa või kasutusloa andmine, muutmine, kehtetuks tunnistamine või keeldumine andmisest.

3. OTSUS

3.1.Anda ehitusluba Karikakra tn 9 kinnistule suvila, kogumismahuti, tuletõrje vee mahuti ning salvkaevu püstitamiseks, ehitusprojekt töö nr 02/2017, projekteerija FIE Niina Kostina.
3.2. Kõrvaltingimused: Kohustata ehitustööde tellijat kasutusloa taotlusele lisada ehitusprojekt kõrvaldatud Päästeameti märkustega ning täita Linnamajandusameti tingimused, mis on loetletud korralduse punktis 1 
4. RAKENDUSSÄTTED

4.1. Korraldus jõustub teatavakstegemisest.

4.2. Käesoleva korralduse peale võib esitada Narva Linnavalitsusele vaide haldusmenetluse seaduses sätestatud korras 30 päeva jooksul arvates korraldusest teadasaamise päevast või esitada kaebuse Tartu Halduskohtu Jõhvi kohtumajale halduskohtumenetluse seadustikus sätestatud korras 30 päeva jooksul arvates korralduse teatavakstegemisest.  

